b'\n_START_ARTICLE_\nDe Situ Albanie\n_START_SECTION_\nDe Situ Albanie og De syv konged\xc3\xb8mmer\n_START_PARAGRAPH_\nTekststykket fortsetter med \xc3\xa5 framheve den hensikten som st\xc3\xa5r beskrevet i introduksjonen. Den forteller at Albanectus, s\xc3\xb8nn av Brutus, hadde syv s\xc3\xb8nner, og at ved hans d\xc3\xb8d skulle konged\xc3\xb8mmet splittes opp i syv deler, hver enkelt tilsvarte en av s\xc3\xb8nnene. Forfatteren lister de syv oldtidskonged\xc3\xb8mmene eller s\xc3\xb8nnene til Albania/Albanectus.\n_START_SECTION_\nOmd\xc3\xb8mme og status\n_START_PARAGRAPH_\nForfatterens motiver for \xc3\xa5 skrive teksten og samle de skotske Poppleton-manuskriptene er fortsatt ukjente, skj\xc3\xb8nt man antar at han skrev i tradisjonen til Geoffrey av Monmouth. David Howlett har nylig argumentert for at tekstenes struktur er basert p\xc3\xa5 bibelsk litter\xc3\xa6r paradigme, men det er sannsynligvis for s\xc3\xb8kt til at det kan aksepteres._NEWLINE_Tidligere ble De Situ Albanie sett p\xc3\xa5 som en anakronisme, og derfor som et vindu til den g\xc3\xa6liske eller piktiske fortid. Det har ofte blitt benyttet som en kilde til de s\xc3\xa5kalte syv oldtidskonged\xc3\xb8mmer i Piktland. Det har v\xc3\xa6rt tenkt at den f\xc3\xb8rste listen representerte 800-tallet da Argyll var i Piktland mens den andre listen representerte perioden f\xc3\xb8r denne, f\xc3\xb8r Argyll ble erobret, og derfor f\xc3\xb8r Caithness ble tapt._NEWLINE_Denne fortolkningen har mistet anseelse i de senere \xc3\xa5r. F\xc3\xb8rst ved Isabel Henderson og deretter ved Glasgow-baserte middelaldereksperten Dauvit Broun. Sannsynligvis har dokumentet lite om noe \xc3\xa5 gj\xc3\xb8re med pikterne._NEWLINE_Faktisk gir dokumentet mening i lys av begynnelsen av 1200-tallets samtid og mye av forfatterens informasjon kan ble sporet tilbake til andre skotske dokumenter i Poppleton-samlingen. Eksempelvis navnene til de syv s\xc3\xb8nnene til Cruithne (=Albanactus?) er oppgitt i den piktiske kongelisten som f\xc3\xb8lger i et dokument etter De Situ Albanie. Det er ogs\xc3\xa5 en annen kilde for myten om de syv konged\xc3\xb8mmene i en g\xc3\xa6lisk quatrain (dikt p\xc3\xa5 fire linjer) i Lebor Bretnach. Piktland hadde sannsynligvis ikke en slik struktur, og om det hadde, var det ukjent for forfatteren av De Situ Albanie, unntatt kanskje via biskop Andreas._NEWLINE_Et annet interessant aspekt er talem\xc3\xa5tene, de lingvistiske diskusjoner, og det lys som dokumentet kaster p\xc3\xa5 sammenhengen mellom det g\xc3\xa6liske spr\xc3\xa5ket (Scottica) og den skotske nasjonale identitet. Ved slike aspekter er De Situ Albanie et nyttig dokument for historikere med nasjonal interesse.'